Густаво Марсело Галиано
Сивата царица в града на сумрака

Превод от испански: Виолета Бончева, 2007

chitanka.info

Сивата Царица управлява,

надвиснала над град Сумрак —

медът, посевите, кожата —

всичко е жертвано за нея.

Танцувай, Сива Царице,

танцувай упадък,

защото днешните твои наследници

вече няма да продължат рода ти.

Смей се, Сива Царице,

без шутове в царски двор,

мръсотията на твоето царство

те осъди на изчезване.

Смей се, Сива Царице,

смей се и наставлявай,

Защото на твоя копелдашки смях

Градът не ще откликне.

Задъхвай се, Сива царице,

Въргаляй се в омразата си,

защото въртележката на забравата

няма да запише твоята история.

Експлодирай, Сива Царице,

разпространителка на злото,

със зловонна стъпка

на дегустаторка на сперма.

Хълцай, Сива Царице,

ние те молим —

робите на твоето сластолюбие,

роби от безсилие.

Откажи се заради нас,

Сива Царице —

без подчинени си вече

и без войска,

а ние, твоите присмехулници,

ще се радваме на късмета ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.